Efter lang tids svær fødsel er det hurtigarbejdende hjemmesideudvalg parat til at præsentere side tanker for bofællerne.

Gruppen indstiller til fællesmødet (under punktet ”Til debat”), at den offentlige hjemmeside bliver sat i drift per 1/5-2010.

På næste fællesmøde går vi hjemmesiden igennem for at få taget hul på debatten. I er også hjertelig velkomne til at gå ind og kigge/læse allerede nu ([www.bfbakken.com](http://www.bfbakken.dom/)). Blot husk at vi løbende arbejder på siden☺ Pt. har vi lagt menustruktur ind (emner som vi mener skal stå på siden) samt tekster til at illustrer, hvad vi mener. Disse tekster er ”knaldet ind” med slåfejl og ikke nødvendigvis smukke formuleringer. Design og billeder skal vi (Victor og Jørgen S) til at se på.

Formålet med dette oplæg er at få startet debatten via fællesmøder, så vi kan få en fælles opbakning til indholdet. Derfor vil vi bede Bofællerne om primært at forholde sig til

* Har vi de rigtige emner med?
* Er detaljeringsniveauet OK?
* Hvad skal der til for at sige OK til at gå i luften?

Politikken for hjemmesiden er, at dal struktur og indhold på den offentlige hjemmeside skal godkendes på fællesmøder, og at det er bestyrelsen, der har det formelle ansvar for at administrere den. Bestyrelsen kan selvfølgelig uddelegere opgaven til en eller flere bofæller.

**Formålet** med Bakkens hjemmeside er to-delt:

1. At gøre Bakken synlig på nettet - få markedsført Bofællesskabet på den måde, som Bakken ønsker, og derigennem at skaffe potentielle købere i tilfælde af huse til salg.
2. At have ét sted, hvor vi kan have alle vores centrale dokumenter tilgængelige for bofællerne

Dette peger på en to-delt hjemmeside med en offentlig del og en internt del kun for Bofæller.

**Den offentlige hjemmeside**

Det bærende princip er det enkle og visuelle med en simpel menubar i toppen eller i venstreside. Menu-strukturen skal begrænses til højst 3-niveauer, hvor der for hvert niveau bliver færre billeder og mere tekst/info/fakta.

Hjemmesiden skal kort og lækkert beskrive:

* Hvem vi er
* Hvad vi står for
* Vores historie.
* Udvalgte fotos
* Om vi har huse til salg / mulighed for venteliste / Bakkens venner og lignende
* Hvordan man kan komme i kontakt med Bakken.

Der bør være et eller to video-klip, der understreger vores ønskede profil – ideelle selvopfattelse, som. F.eks.:

Et givende og forpligtende fællesskab for børn og voksne

Der kan et vindue med foto-slide-shows fra fotoarkivet.

* + Når der er huse til salg, kan disse også lægge en præsentationsvideo på.

**Den interne hjemmeside**

Man logger sig ind fra den offentlige hjemmeside til den interne ved brug af brugernavn / password.

Det bærende princip er en simpel menubar i toppen eller i venstreside. Menu-strukturen skal begrænses til højst 3-niveauer, hvor der ikke lægges vægt på billeder da det drejer sig om vores interne info/fakta.

Hjemmesiden er Bakkens centrale arkiv og skal beskrive de mest centrale informationer for livet på Bakken, bl.a. en oversigt over de centrale beslutninger, som vi gang på gang jagter i gamle Bakkanaler.